**Հ Ի Մ Ն Ա Վ Ո Ր ՈՒ Մ**

**ՀՀ կառավարության «Հայաստանի Հանրապետության կառավարության 2007 թվականի դեկտեմբերի 27-ի N 1587-Ն որոշման մեջ փոփոխություններ և լրացումներ կատարելու մասին» որոշման նախագծի վերաբերյալ**

***1. Իրավական ակտի անհրաժեշտությունը (նպատակը)***.

ՀՀ կառավարության որոշման նախագծերի ընդունումը պայմանավորված է օրենսդրական դաշտի բացերը լրացնելու և ավտոմոբիլային տրանսպորտով ուղևորների և ուղեբեռների միջպետական փոխադրումների իրականացման մրցութային կարգում առկա հակասությունները շտկելու անհրաժեշտությամբ:

**2. Ընթացիկ իրավիճակը և խնդիրները․**

Հայաստանի Հանրապետության կառավարության 2007 թվականի դեկտեմբերի 27-ի «Հայաստանի Հանրապետության տարածքից ավտոմոբիլային տրանսպորտով ուղևորների և ուղեբեռների միջպետական փոխադրումների իրականացման կարգը հաստատելու մասին» N 1587-Ն որոշմամբ սահմանված պահանջներին համապատասխան միջպետական կանոնավոր երթուղիների մրցույթի իրականացման ընթացքում ի հայտ են եկել դրույթներ, որոնք տարընթերցման տեղիք են տալիս։

**3. Տվյալ բնագավառում իրականացվող քաղաքականությունը**

Անհրաժեշտ է միջպետական կանոնավոր ուղևորափոխադրումներ իրականացնող կազմակերպությունների ընտրության մրցութային կարգում բացառել հակասությունները և անհամապատասխանությունները։

**4. Կարգավորման նպատակը և բնույթը.**

ՀՀ կառավարության որոշման նախագծով նախատեսվում է հստակեցնել միջպետական կանոնավոր ուղևորափոխադրումներ իրականացնող կազմակերպությունների ընտրության մրցութային կարգը։

**5. Նախագծի մշակման գործընթացում ներգրավված ինստիտուտները և անձիք.**

Նա­­խագիծը մշակվել է Տ[արածքային կառավարման և ենթակառուցվածքների նախարարության](https://www.gov.am/am/structure/276/) կողմից։

**6․ Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Որոշման նախագծի ընդունման դեպքում պետական բյուջեի մուտքերի էական ավելացում և նվազում չի նախատեսվում։

**7. Կապը ռազմավարական փաստաթղթերի հետ**

Ռազմավարական փաստաթղթերի հետ կապ չկա։